PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 9 जुलै 2021
आरोग्य मंत्रालयाची कोविड-19 घडामोडींवरील माहिती
देशव्यापी लसीकरण मोहिमेअंतर्गत आतापर्यंत 36.89 कोटी लसींच्या मात्रा देण्यात आल्या
गेल्या 24 तासांत देशात 43,393 नव्या रुग्णांची नोंद
देशातील उपचाराधीन रुग्णांच्या संख्येत घट झाली असून ती 4,58,727 इतकी झाली
उपचाराधीन रुग्णांचे प्रमाण सध्या एकूण रुग्णांच्या 1.49%
आतापर्यंत देशभरात एकूण 2,98,88,284 जण बरे झाले
गेल्या 24 तासांत 44,459 जण बरे झाले
रुग्ण बरे होण्याचा दर वाढून 97.19% इतका झाला आहे.
साप्ताहिक पॉझिटीव्हीटी दर 5% पेक्षा कमी असून, सध्या तो 2.36 % इतका आहे.
दैनंदिन पॉझिटिव्हीटी दर 2.42% असून सलग 18 दिवसांपासून हा दर 3% हून कमी
देशात कोविड चाचण्यांची क्षमता लक्षणीयरित्या वाढलेली आहे- आतापर्यंत एकूण 42.70 कोटी चाचण्या करण्यात आल्या
इतर अपडेट्स :
- सकाळी 7 वाजेपर्यंतच्या तात्पुरत्या अहवालानुसार भारताने एकूण 36.89 कोटीहून अधिक  लोकांचे लसीकरण केले आहे. 18 ते 44 वयोगटात एकूण 11.18 कोटी  पेक्षा जास्त लसीच्या मात्रा देण्यात आल्या.
- देशभर, कोविड-19 लसीकरण मोहिमेची व्याप्ती आणि वेग वाढवण्यासाठी केंद्र सरकार कटिबद्ध आहे. कोविड-19 च्या लसी सर्वांना मोफत देण्याच्या मोहिमेचा तिसरा टप्पा 21 जून 2021 पासून सुरु झाला. अधिकाधिक लसी उपलब्ध करत तसेच राज्ये/केंद्रशासित प्रदेशांना लसींच्या उपलब्धतेची आगावू कल्पना देत लसीकरणाला वेग देण्यात आला आहे. यातून राज्ये आणि केंद्रशासित प्रदेशांना लसीकरणसाठी योग्य नियोजन करता येईल तसेच, लसपुरवठा साखळी अधिक सुनियोजित करणे शक्य झाले आहे.
- पंतप्रधान नरेंद्र मोदी यांनी आज ऑक्सिजन वाढीच्या प्रगतीचा आणि देशभरातील उपलब्धतेचा आढावा घेतला. अधिकाऱ्यांनी पंतप्रधानांना देशभरात पीएसए ऑक्सिजन संयंत्र बसविण्याच्या प्रगतीबद्दल माहिती दिली. देशभरात 1,500 हून अधिक पीएसए ऑक्सिजन सयंत्र बसवण्यात येणार असून त्यात पीएम केअर्स तसेच विविध मंत्रालये व सार्वजनिक क्षेत्र उपक्रमांचे योगदान आहे.
- स्तनपान करणाऱ्या मातांनी कोणत्याही प्रकारचा संकोच किंवा भीती न बाळगता स्वत:चे कोविड -19 प्रतिबंधक लसीकरण केले पाहिजे. लसीकरणामुळे आईमध्ये विकसित झालेल्या अँटी बॉडीज स्तनपान देताना आपोआप बाळाकडे हस्तांतरित होतात आणि ते बाळासाठी उपयुक्त ठरू शकते , असे भारतीय वैद्यकीय परिषदेचे महामारी विज्ञान व संसर्गजन्य रोग विभागाचे प्रमुख समीरण पांडा यांनी म्हटले आहे.
- पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत, आर्थिक वर्ष 2021-22 साठी 23,123 कोटी रुपयांची नवी योजना ‘भारत कोविड आपत्कालीन प्रतिसाद आणि आरोग्य व्यवस्था पॅकेज-टप्पा दोन’ ला मंजुरी देण्यात आली. या योजनेचा उद्देश, बाल आरोग्य काळजीसह आरोग्यविषयक पायाभूत सुविधांचा विकास आणि योग्य परिणाम साध्य करण्यासाठी सुरुवातीलाच आजार प्रतिबंध, निदान आणि व्यवस्थापन ही उद्दिष्टे साध्य करण्यासाठी त्वरित प्रतिसाद देत, आरोग्य व्यवस्थेला गति देणे हा आहे.
महाराष्ट्र अपडेट्स :-
कोविड -महाराष्ट्रात कोविड 19 बाधित 9,114 रुग्ण आढळले असून 121 जणांचा मृत्यू झाला आहे. एकूण बाधितांची संख्या 61,31,976 वर तर एकूण मृत्यूची संख्या 1,24,296 वर पोहोचली आहे. गुरुवारी रूग्णालयातून एकूण 8,815 रुग्णांना घरी सोडण्यात आले. राज्यातील बरे झालेल्या रुग्णांची एकूण संख्या 58,89,982 वर पोहचली आहे. राज्यात 1,14,444 सक्रिय कोविड बाधित रुग्ण आहेत.गुरुवारी राज्यात 3,18,143 लोकांना लस देण्यात आली.
गोवा अपडेट्स:-
गोव्यात गुरुवारी 195 नवे कोरोना बाधित रुग्ण आढळले आणि चार जणांचा मृत्यू झाला. राज्यातील एकूण कोरोना बाधितांची संख्या वाढून 1,68,210 झाली आहे तर मृतांचा आकडा 3,086 वर पोहोचला आहे. 176 जणांना रुग्णालयातून घरी सोडल्यामुळे बरे झालेल्यांची संख्या 1,63,159 झाली आहे. राज्यात सध्या 1,965 सक्रिय रुग्ण आहेत.
M.Chopade/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103